
Dato:
6. og 7. november 2026
Sted:
Hotel Koldingfjord
Fjordvej 154, 6000 Kolding

Formål:
• Udvikle og styrke faglighed og kompetencer inden for forebyggelse, uddannelse og behandling af personer med diabetes.
• Fastholde og udvikle faglige netværk indenfor diabetessygeplejen.

	Bemærk:
Der vil kun være firmaer på stande om fredagen 
	




Praktisk information:
Ved spørgsmål omkring tilmelding og indkvartering kontakt:

Lisa Holm Rasmussen eller Nina Johansen
lisa.rasmussen@rsyd.dk eller nina.johansen@regionh.dk

Fredag den 6. november  
	09.00 - 10.00
	Ankomst, morgenmad og besøg på stande

	10.00 – 10.15
	Velkommen  
v. Formand Nina Johansen

	10.15 – 11.15
	Psykisk sygdom og diabetes 
v. Ashok A Ganeshalingam, afdelingslæge, PhD, Sygehus Lillebælt, Camilla Stougaard Fabricius, Speciallæge i almen medicin, Psykiatrisk Afdeling Middelfart og bruger.
Personer der lever med svær psykiatrisk sygdom, har væsentlig højere risiko for at udvikle diabetes og andre metaboliske sygdomme, de er væsentligt yngre end baggrundsbefolkningen når de får debut af deres diabetes. På modulet formidler vi med en god blanding af teori og eksempler på praktisk er faring fra vores hverdag

	11.15 – 11.45
	Pause og besøg på stande

	11.45 – 12.30
	Optimering af behandling til ældre med type 1- diabetes og diabetesteknologi 
v. Linda Knappe, sygeplejerske Regionshospitalet Gødstrup  
[bookmark: _Hlk227475744]Oplægget vil tage udgangspunkt i evidens på området samt hvilke problemstillinger, der gør at denne gruppe patienter er særligt sårbare. Jeg vil beskrive populationen tilknyttet RH Gødstrup og fortælle om mine feltbesøg på fire plejecentre. Undervejs vil jeg skildre hele projektprocessen fra ide til handling og beskrive mine erfaringer. 

	12.30 – 14.30
	Frokost og besøg på stande

	14. 30 – 15.30
	“Når jeg kan – kan du også” 
v.  Johnny Hansen
En personlig beretning fra Johnny Hansen, om hans rejse med Kandis Kuren Forever, som han udviklede i samarbejde med professor Bente Klarlund Pedersen og hvordan konceptet hjalp ham til selv at undgå at udvikle type 2 diabetes. Oplægget krydres med musikalske indslag og personlige anekdoter fra en spændende karriere. 

	15.30 – 16.00
	Jubilæumsreception  

	16.00 – 16.45
	Diabetisk gastroparese – fra mistanke til håndtering i praksis 
v. Katrine Lundby Høyer, læge 
Oplægget vil tage udgangspunkt i diabetisk gastroparese med fokus på tidlige symptomer og situationer, hvor der bør opstå mistanke. Jeg vil gennemgå, hvordan tilstanden kan opspores i hverdagen, hvornår der er behov for yderligere udredning, og hvilke behandlings- og støttemuligheder, der findes. Oplægget vil indeholde konkrete kliniske cases og praktiske eksempler. 

	16.45 – 17.00
	Pause

	17.00 – 17.45
	Generalforsamling og bobler 
Dagsorden findes på FSSD´ hjemmeside: 
https://dsr.dk/faglige-selskaber/fagligt-selskab-for-sygeplejersker-der-arbejder-med-diabetes/
Uddeling af prisen som ”årets diabetessygeplejerske”

	19.00 -
	Festmiddag 

Lørdag den 7. november  

	08.00 – 8.45
	”Plant et træ”

	08.45 – 09.00
	Velkommen til dag 2

	09.00 – 9.45
	“Afmedicinering hos det ældre menneske med diabetes - når mindre behandling kan give mere livskvalitet”
v. Cees Stavenuiter, praktiserende læge i Stenstrup, næstformand i DSAM 
Ældre mennesker med diabetes er langt overvejende multisyge og får ofte meget medicin. Hvordan finder vi balancen mellem nødvendig behandling og overbehandling? 
I dette oplæg sætter vi fokus på afmedicinering som en vigtig og ofte overset del af den gode behandling. Hvornår bør medicinen revurderes, og hvordan kan man trygt trappe ned eller seponere behandling hos skrøbelige ældre.
Derudover dykker vi ned i de typiske faldgruber ved sektorovergange, hvor fejlmedicinering let opstår. 
Hvordan sikrer vi, at medicinlisten er opdateret, og at ansvar og ændringer ikke går tabt mellem kommune, almen praksis og sygehus?
Oplægsholderen er fra almen praksis og vil invitere til den gode tværsektorielle dialog om, hvordan vi sammen finder og hjælper de rigtige patienter, og hvordan vi når til en mere sikker medicinhåndtering.
Målet er at give jer praksisnære værktøjer, som kan bruges direkte i hverdagen. En relevant og aktuel session for alle, der arbejder med ældre, diabetes og sammenhængende patientforløb.

	09.45 – 10.00
	Pause og SIG café

	10.00 – 11.00
	Workshops/parallelsessioner 
1. Pumpeworkshop 
 v. SIG Pumpe og CGM 
a) For øvede
b) For begyndere

2. Diabetes hos ældre med overvægt – et sammenfald af ernæringsmæssige risikofaktorer
v.  Tenna Christoffersen, Lektor - Ph.d., Ernæring og Sundhedsuddannelsen - Slagelse - Center for Sundhed
Diabetes er hyppigt forekommende blandt ældre på plejehjem og medfører betydelige individuelle- og sundhedsmæssige konsekvenser. Tilstanden overses ofte hos ældre med overvægt, hvilket understreger behovet for systematisk og personcentreret pleje- og behandling.

3. “Klog på Diabetes” v. Julie Birch, uddannelseskonsulent Steno Diabetes Center Sjælland
Underviser du kollegaer og/eller personale i diabetes på for eksempel et plejecenter, et bosted eller i hjemmeplejen? Eller interesserer du dig for undervisning? Så er denne workshop helt sikkert noget for dig.
 ”Klog på Diabetes” er en hjemmeside, hvor du kan finde et fagligt opdateret undervisningsmateriale om diabetes og inspiration til motiverende undervisningsaktiviteter. Via hjemmesiden finder du alt fra PowerPoint-præsentationer til øvelsesbeskrivelser, relevante cases og adgang til e-læring. https://klogpaadiabetes.dk/

	11.00 – 11.15
	 Pause

	11.15 – 12.00
	
”Diabetessygepleje – Før, nu og i fremtiden” v. Karen Rytter, Steno Diabetes Center Copenhagen
 
Oplæg om diabetessygeplejen i et historisk og aktuelt perspektiv, herunder hvordan diabetessygeplejen sætter aftryk på nationale og internationale guidelines. 
Efterfølgende dialog i plenum omkring: 
· Hvad er god diabetessygepleje? Hvor og hvordan ser vi den i praksis?
· Hvordan gør vi diabetessygepleje tilgængelig for alle med diabetes?
· Hvor er det særligt vigtigt, at diabetessygeplejen er synlig og tilgængelig i fremtidens sundhedstilbud?


	12.00 – 13.00
	Frokost

	13.00 – 13.45
	“ Sorgen i livet med diabetes – en ny forståelse
 
v. Kristoffer Marså, overlæge Steno Diabetes Center Copenhagen

Livet med diabetes er meget mere end biomedicinsk risiko. Hvor diabetes distress er den psykologiske belastning ved livet med diabetes, er sorg den eksistentielle eller menneskelige. Der er mange overlap, men også forskelle.

Med udgangspunkt i en ny sorg forståelses model ”den integrative proces model” som først udkom 2023 har en international gruppe af forskere set på livet med diabetes. I artiklen ” Living with what is lost: reframing emotional life with diabetes through an integrative perspective on loss and grief” beskrives, hvordan sorgen er en del af det, som fylder i livet med diabetes. 

Oplægget sætter spot på disse udgivelser og prøver at svare på spørgsmålet: ”Hvad betyder det for den kliniske konsultation? Hvad er de sundhedsprofessionelles rolle, mål og ansvar i mødet med sorg”.  
Således bliver det et oplæg som på engang rummer den eksistentielle del af lidelsen forbundet ved diabetes samtidigt med at forsøge at give konkrete og tydelige råd til, hvad det kan betyde ind i kliniske praksis.

	13.45 – 14.00
	Pause

	14.00 – 14.30
	40- års jubilæum og lodtrækning 
Tale v. forkvinde DSR, Dorthe Boe Danbjørg 



 

Farvel og tak for denne gang!
 
Vi ses til næste års landskursus den 5. og 6. november 2027 

